Diari Oficial de la Generalitat Valenciana


Sumari del DOGV 7490, del 23-03-2015 (2015/2225)

Informació pública del projecte de reparcel·lació forçosa del sector APD/6 Cornisa de Sant Agustí.
--------------------------------------------------------------------------------------------------

### Dades del document

Número de DOGV
:   7490

Data del DOGV
:   23-03-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/2225


Data del document
:   06-03-2015

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública del projecte de reparcel·lació forçosa del sector APD/6 Cornisa de Sant Agustí. [2015/2225]  
La regidora d'Urbanisme, amb data 3 de febrer de 2015, ha dictat la resolució següent:  
«Decret. Sobre la informació pública del projecte de reparcel·lació forçosa del sector APD/6 Cornisa de San Agustín, del Pla General Municipal d'Ordenació d'Alacant.  
He examinat l'expedient a què es referix l'epígraf que precedix, els antecedents, raonaments i normes legals aplicables del qual figuren, resumits, a continuació.  
1. L'Agrupació d'Interés Urbanístic Cornisa de San Agustín, que va assumir la condició d'agent urbanitzador del programa d'actuació integrada del sector APD/6 Cornisa de San Agustín, per Acord del Ple de l'Ajuntament, de 8 de juny de 2004, ha presentat, el 5 de novembre de 2014 (Q4759173251), un projecte de reparcel·lació, per a la seua tramitació i posterior aprovació, de conformitat amb el que disposa la disposició transitòria primera de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, en relació amb els articles 92 i concordants de la mateixa llei.  
  
2. El projecte consta dels documents següents:  
Memòria (antecedents i justificació, tramitació, unitat reparcel·lable, drets inicials, adjudicacions i compte de liquidació).  
Annexos  
Relació de propietaris, superfícies i dades registrals de les finques incloses en la unitat.  
Resum de costos d'urbanització. Dades generals de la unitat. Valoracions.  
Drets inicials i adjudicacions. Compte de liquidació.  
Descripció de finques inicials.  
Descripció de finques resultants.  
Fitxes d'adjudicació. Fitxes urbanístiques.  
Plànols (situació, finques inicials, àmbit de gestió - unitats d'execució, àrea reparcel·lable - diferència amb àmbit del sector, qualificació urbanística, qualificació detallada, planta baixa, usos, alineacions i fons edificables, edificacions. Superfícies, alineacions i fons edificables, finques resultants, i superposició finques inicials i finques resultants).  
  
Certificats registrals.  
Estudis de mercat.  
  
3. Segons un informe del Departament de Gestió Urbanística, d'11 de desembre de 2014, el Projecte de Reparcel·lació complix formalment els requisits mínims per a la seua exposició al públic. L'informe no suposa cap pronunciament respecte al contingut d'aquell, que serà analitzat una vegada realitzat el tràmit d'informació pública.  
  
4. El procediment d'aprovació de la reparcel·lació forçosa consta, bàsicament, dels tràmits següents (art. 92 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge).  
Informació pública del projecte de reparcel·lació forçosa per un termini mínim d'un mes en el Diari Oficial de la Comunitat Valenciana i notificació individual als propietaris inclosos en l'àrea reparcel·lable.  
  
Acreditació, prèviament o simultàniament a l'inici del període d'informació pública, de la titularitat i situació de les finques inicials, per mitjà del certificat del registre de la propietat de domini i càrregues.  
Audiència, per 15 dies, als titulars registrals no tinguts en compte en l'elaboració del projecte de reparcel·lació i a aquells que resulten afectats per modificacions acordades després del període previ i únic d'informació pública.  
Aprovació del projecte acordada per la Junta de Govern Local.  
El sotmetiment a informació pública és competència de l'alcalde, de conformitat amb el que establix l'article 124.ñ de la Llei reguladora de les bases del règim local, segons la redacció donada per la Llei 57/2003, de 16 de desembre, de Mesures per a la Modernització del Govern Local, i per la seua delegació del dia 15 de gener de 2015, de la regidora d'Urbanisme.  
Com a conseqüència d'allò que s'ha exposat, resolc:  
  
Primer. Sotmetre a informació pública el projecte de reparcel·lació forçosa del sector APD/6 Cornisa de San Agustín, del Pla General Municipal d'Ordenació d'Alacant, presentat el dia 5 de novembre de 2014 per l'Agrupació d'Interés Urbanístic Cornisa de San Agustín, per mitjà de la publicació d'un edicte en el DOCV.  
  
Segon. Prèviament a la publicació de l'edicte, cal remetre la notificació del present decret als interessats en l'actuació.  
  
Tercer. Advertir que la informació pública tindrà una duració d'un mes, comptador des de la publicació de l'anunci en el DOCV, termini en què els interessats podran presentar al·legacions.  
  
Quart. Amb el resultat de la informació pública i els informes i la resta de tràmits que siguen necessaris, sotmetre el projecte a la seua aprovació.»  
  
Este edicte es publica a fi que valga de notificació individualitzada a Juan Bautista Lafora o, si és el cas, als seus drethavents i a la societat Minas de Nuestra Señora de los Remedios, de conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, ja que per ignorar-se el seu parador i el lloc de la notificació, esta no ha pogut realitzar-se.  
  
Alacant, 6 de març de 2015.- La regidora d'Urbanisme: Marta García-Romeu de la Vega. El vicesecretari: Germán Pascual Ruiz-Valdepeñas.